Հավելված N 1

 Կրթության, գիտության, մշակույթի և սպորտի նախարարի

2021 թ. -ի

 N\_\_\_\_\_\_\_ Ա/2 հրամանի

ԱՇԽԱՏԱԿԱՐԳ

2020-2021 ՈՒՍՈՒՄՆԱԿԱՆ ՏԱՐՎԱ ՍՈՎՈՐՈՂԻ ԳԻՏԵԼԻՔՆԵՐԻ ՍՏՈՒԳՄԱՆ, ԱՎԱՐՏԱԿԱՆ, ՊԵՏԱԿԱՆ ԱՎԱՐՏԱԿԱՆ ԵՎ ԿԵՆՏՐՈՆԱՑՎԱԾ ՊԵՏԱԿԱՆ ԱՎԱՐՏԱԿԱՆ ՔՆՆՈՒԹՅՈՒՆՆԵՐԻ ԿԱԶՄԱԿԵՐՊՄԱՆ ԵՎ ԱՆՑԿԱՑՄԱՆ

1. Սույն աշխատակարգով սահմանվում է հանրակրթական ուսումնական հաստատությունների (այսուհետև` Հաստատություն) 4-րդ դասարաններում գիտելիքների ստուգման, 9-րդ դասարաններում ավարտական և կենտրոնացված ավարտական և 12-րդ դասարաններում պետական ավարտական քննությունների անցկացման գործընթացը, որը ներառում է քննությունների հայտագրումը, կազմակերպումը, անցկացումը, ստուգումը, գնահատումը, արդյունքների հրապարակումը և բողոքարկումը:
2. Հաստատությունների 4-րդ դասարաններում անցկացվում է գիտելիքների ստուգում` **հունիսի 22-ից հուլիսի 3-ը՝** համաձայն հավելված 2-ի:
3. Հաստատությունների 9-րդ դասարաններում անցկացվում են **կենտրոնացված ավարտական քննություն «Հայոց լեզու» առարկայից` հունիսի 30-ին, ավարտական քննություններ` հունիսի 21-ից հուլիսի 5-ը՝** համաձայն հավելված 2-ի:
4. Հաստատությունների 12-րդ դասարաններում անցկացվում են պետական ավարտական քննություններ՝ **դեկտեմբերի 21-26-ը՝ կամ հունիսի 9-23-ը՝** համաձայն հավելված 2-ի:
5. 12-րդ դասարանի սովորողը դեկտեմբեր ամսին կարող է հանձնել այն առարկայի(ների) պետական ավարտական քննություն(ներ)ը, որ(ոնք)ը չի ընտրել և չի ուսումնասիրելու 2-րդ կիսամյակում:
6. Միասնական քննությանը մասնակցող սովորողը դեկտեմբերին պետական ավարտական քննություն(ներ) կարող է հանձնել այն առարկա(ներ)ից, որ(ոնք)ը չի հանձնելու միասնական քննությունների համակարգով:
7. Միևնույն առարկայից և միասնական, և պետական ավարտական քննություն հանձնելու դեպքում միջնակարգ կրթության ատեստատում գրվում է միասնական քննության ավարտական մասի գնահատականը (միավորը):
8. Դեկտեմբերին կազմակերպվող պետական ավարտական քննություններին մասնակցելու համար սովորողները մինչև դեկտեմբերի 1-ը գրավոր դիմում են հաստատության տնօրենին: Հաստատության տնօրենը դեկտեմբերի 1-ից մինչև 8-ը ներառյալ քննություններ հանձնողների դիմում-հայտերը էլեկտրոնային եղանակով փոխանցում է «Գնահատման և թեստավորման կենտրոն» ՊՈԱԿ (այսուհետև` ԳԹԿ):
9. 12-րդ դասարանի հունիս ամսին կազմակերպվող պետական ավարտական քննություններին մասնակցողների ցուցակն ըստ առարկաների հաստատության տնօրենը նույն ձևով լրացնում և ԳԹԿ է փոխանցում ապրիլի 1-ից մինչև մայիսի 1-ը:
10. 9-րդ դասարանի կենտրոնացված և ավարտական քննություններ հանձնողների դիմում-հայտերը և ցուցակ-հայտերը հաստատության տնօրենը լրացնում և ԳԹԿ է փոխանցում փետրվարի 10-ից մինչև մարտի 10-ը:
11. Ուսման մեջ գերազանց առաջադիմության համար Հայաստանի Հանրապետության կրթության, գիտության մշակույթի և սպորտի նախարարության գերազանցության մեդալի (այսուհետ` Մեդալ) հավակնորդներին թույլատրվում է մասնակցել քննության` համաձայն կրթության, գիտության, մշակույթի և սպորտի նախարարության (այսուհետ` Նախարարություն) հաստատած անվանացանկի: Քննությունից բացակայած կամ ուշացած Մեդալի հավակնորդ սովորողը զրկվում է Մեդալ ստանալու իրավունքից:
12. Ավարտական և պետական ավարտական քննությունները սկսվում են ժամը 1000-ին: Սովորողները ուսումնական հաստատություն են ներկայանում ժամը 900-ին:
13. Կենտրոնացված ավարտական քննությունը սկսվում է ժամը 1100-ին: Սովորողները քննական կենտրոններ են ներկայանում ժամը 1000-ին:
14. Քննությունների միջև ընկած օրերին դասավանդող ուսուցիչները սովորողների համար քննական առարկաներից կազմակերպում են խորհրդատվություններ` Հաստատության տնօրենի կողմից հաստատված ժամանակացույցով.
15. **4-րդ դասարանում** գիտելիքների ստուգումն անցկացվում է.

1) **«Մայրենի»** առարկայից` գրավոր (թեստ). քննությանը տրվում է 60 րոպե.

2) **«Մաթեմատիկա»** առարկայից` գրավոր (թեստ). քննությանը տրվում է 60 րոպե.

3) Ռուսերենով ուսուցմամբ դասարանների սովորողների համար նաև՝ **«Ռուսաց լեզու»** առարկայից` բանավոր` քննաշրջանի ընթացքում.

4) Ազգային փոքրամասնությունների դասարաններումնաև՝ **«Մայրենի լեզու և գրականություն»** առարկայից` բանավոր` քննաշրջանի ընթացքում.

5) Ռուսերենով ուսուցմամբ դասարանների սովորողների ցանկության դեպքում «Մաթեմատիկա» առարկայի թեստերը թարգմանվում են ռուսերեն։

6) Գիտելիքների ստուգման առաջադրանքները (առնվազն 4 տարբերակ) կազմում են Հաստատության մեթոդմիավորումները` ըստ ԳԹԿ-ի կողմից մշակված նմուշների:

Առաջադրանքների նյութն ընտրվում է Նախարարության կողմից երաշխավորված և Հաստատությունում գործածվող դասագրքերից.

7) Հաստատության տնօրենը հաստատում է առաջադրանքները, կնքում և ծրարում: Ծրարներից մեկը բացվում է գիտելիքների ստուգման օրը` քննասենյակում, սովորողների ներկայությամբ։

8)Գրավոր աշխատանքը գնահատվում է 10 միավորային համակարգով.

9) Գիտելիքների ստուգումն իրականացնում են դասավանդող ուսուցիչը և տնօրենի կողմից նշանակված ներկայացուցիչը:

10) Կրթության առանձնահատուկ պայմանների կարիք ունեցող սովորողների գիտելիքների ստուգման ժամանակ տրվում է լրացուցիչ 40 րոպե` ապահովելով սովորողի կարիքին համապատասխան պայմաններ:

1. 4-րդ, 9-րդ և 12-րդ դասարաններում անցկացվող **«Ռուսաց լեզու»**, **«Ռուս գրականություն»** (բանավոր, ռուսերենով ուսուցմամբ դասարանների համար) և **«Մայրենի լեզու և գրականություն»** (բանավոր, ազգային փոքրամասնությունների համար) առարկաների քննական առաջադրանքների հարցաշարերը և հարցատոմսերը կազմում են տվյալ Հաստատության առարկայական մեթոդական միավորումները` Նախարարության կողմից երաշխավորված դասագրքերի և նյութերի հիման վրա:
2. **9-րդ դասարանում ավարտական, կենտրոնացված ավարտական քննական թեստերի առաջադրանքները կազմվում են ԳԹԿ-ի կողմից,** առաջադրանքներն ընտրվում են Նախարարության կողմից երաշխավորված և Հաստատությունում գործածվող դասագրքերից կամ **ձեռնարկներից:**
3. **12-րդ դասարանում պետական ավարտական քննական առարկաների թեստերը կազմվում են ԳԹԿ-ի կողմից,** առաջադրանքներն ընտրվում են Նախարարության կողմից երաշխավորված շտեմարաններից և Հաստատությունում գործածվող դասագրքերից կամ **ձեռնարկներից:**
4. **«Ֆիզկուլտուրա»** առարկայի 9-րդ դասարանում ավարտական քննություն­ը, 12-րդ դասարանում ամփոփիչ ստուգարքը ընդունվում են Հաստատության տնօրենի հրամանով ստեղծված հանձնաժողովի կողմից` հետևյալ կազմով. հանձնաժողովի նախագահ, դասավանդող (քննող) ուսուցիչ և հանձնաժողովի երկու անդամներ:
5. **9-րդ դասարանի** սովորողները հանձնում են ավարտական քննություններ.

1) **«Հայոց լեզու»** առարկայից` գրավոր (կենտրոնացված, թեստ). քննության տևողությունը` 120 րոպե.

2) **«Գրականություն»** առարկայից՝ բանավոր.

3) **«Հայոց պատմություն»** առարկայից՝ բանավոր.

4) **«Մաթեմատիկա»** առարկայից՝ գրավոր (թեստ). քննության տևողությունը` 120 րոպե.

5) **«Բնագիտություն»** (**«Ֆիզիկա», «Քիմիա», «Կենսաբանություն», «Աշխարհագրություն»**՝ սովորողի ընտրությամբ**)** առարկայից՝ գրավոր (թեստ). քննության տևողությունը` 120 րոպե.

6) **«Օտար լեզու»** (**«Ռուսերեն», «Անգլերեն», «Ֆրանսերեն», «Գերմաներեն»** և այլ լեզուներ՝ սովորողի ընտրությամբ) առարկայից՝ բանավոր.

7) **«Ֆիզկուլտուրա»** առարկայից` քննաշրջանի ընթացքում **(նորմատիվների հանձնում).**

8) Ռուսերենով ուսուցմամբ դասարանների սովորողների համար սահմանված գիտելիքների ստուգումն անցկացվում է նաև **«Ռուս գրականություն»** առարկայից՝ բանավոր` քննաշրջանի ընթացքում.

9) Ազգային փոքրամասնությունների դասարանների սովորողների համար անցկացվում է նաևգիտելիքների ստուգում **«Մայրենի լեզու և գրականություն»** առարկայից՝ բանավոր՝ քննաշրջանի ընթացքում:

1. Ռուսերենով ուսուցմամբ դասարանների սովորողների համար «Մաթեմատիկա» առարկայի և **«Բնագիտություն»** (**«Ֆիզիկա», «Քիմիա», «Կենսաբանություն», «Աշխարհագրություն»**) առարկաների ավարտական քննությունների թեստերը սովորողի ցանկության դեպքում թարգմանվում է ռուսերեն։
2. Հատուկ հանրակրթական դպրոցներում սովորող երեխաները «Հայոց լեզու» կենտրոնացված ավարտական քննությունը հանձնում են իրենց դպրոցներում, սույն աշխատակարգի պահանջներին համապատասխան:
3. Ներառական կրթություն իրականացնող դպրոցներում կրթության առանձնահատուկ պայմանների կարիք ունեցող սովորողները «Հայոց լեզու» առարկայի կենտրոնացված ավարտական քննությունը կարող են հանձնել իրենց հաստատությունում կամ կենտրոնացված՝ ըստ սովորողի ընտրության:
4. 9-րդ դասարանում բանավոր քննությունները կազմակերպելու, անցկացնելու և գնահատելու նպատակով հաստատության տնօրենի հրամանով ստեղծվում է հանձնաժողով, որի կազմում ընդգրկվում են հաստատության տնօրենը կամ նրա նշանակած ուսուցիչը (հանձնաժողովի նախագահ), տվյալ առարկայի ուսուցիչը (քննող ուսուցիչ) և ընթերական (տվյալ կամ հարակից առարկայի մասնագետ).
5. սովորողները քննասենյակ են մտնում ցուցակում իրենց անունների հերթականությանը համապատասխան.
6. սովորողների ցուցակում սովորողն իր անվան դիմաց ստորագրում է, որից հետո քննասենյակում ընտրում է քննատոմսը.
7. քննատոմսը ընտրելուց հետո սովորողը քննասենյակում ստանում է բանավոր հարցման թերթ, որում կարող է գրի առնել իր պատասխանները, լրացուցիչ հարցերը և դրանց պատասխանները.
8. Սովորողի պատասխանը գնահատվում է 20 միավորանոց համակարգով:
9. Հաստատությունները **«Գրականություն»,** **«Հայոց պատմություն»** և **«Օտար լեզու»** առարկաների 9-րդ դասարանների ավարտական քննությունների տոմսերը կազմում են Հաստատության մեթոդմիավորումները՝ ըստ ԳԹԿ-ի կողմից մշակված և տրամադրված հարցաշարերի և տոմսերի նմուշների: **«Գրականություն»** և **«Օտար լեզու»** առարկաների ավարտական քննական առաջադրանքների հարցաշարերը և տոմսերի նմուշները կազմվում են 7-9-րդ դասարանների ծրագրային նյութից, **«Հայոց պատմություն»** առարկայի քննական առաջադրանքները՝ 6-9-րդ դասարանների ծրագրային նյութից:
10. **9**-րդ դասարանում **«Մաթեմատիկա» և «Բնագիտություն» ա**ռարկաների ավարտական քննություների կազմակերպման, անցկացման, ստուգման և բողոքարկման ընթացակարգը սահմանվում է սույն աշխատակարգի 29-76-րդ կետերի պահանջներին համապատասխան:
11. **12-րդ դասարանում** շրջանավարտները հանձնում են պետական ավարտական քննություններ.

1) **«Հայոց լեզու և հայ գրականություն»** առարկայից՝ գրավոր (թեստ) քննության տևողությունը`120 րոպե:

2) **«Հայոց պատմություն»** առարկայից՝ գրավոր (թեստ)`քննության տևողությունը` 120 րոպե:

3) **«Մաթեմատիկա»** առարկայից՝ գրավոր (թեստ)`քննության տևողությունը` 120 րոպե:

4) **«Ֆիզկուլտուրա»** առարկայից` նորմատիվների հանձնում (ստուգարք)՝ **հունիսի 9-ից** մինչև քննաշրջանի ավարտն ընկած ժամանակահատվածում,

5) **«Ռուս գրականություն»** առարկայից՝ բանավոր` (ռուսերենով ուսուցմամբ դասարանների համար) **սովորողի ընտրությամբ՝ դեկտեմբերին** կամ **հունիսին՝** **քննաշրջանի ընթացքում.**

6) **«Մայրենի լեզու և գրականություն»** առարկայից բանավոր` (ազգային փոքրամասնությունների դասարանների համար)` **սովորողի ընտրությամբ՝**  **դեկտեմբերին**  կամ **հունիսին՝ քննաշրջանի ընթացքում:**

1. Կրթության առանձնահատուկ պայմանների կարիք` մտավոր հետամնացություն ունեցող սովորողների հաջորդ դասարան փոխադրումը կատարվում է անհատական ուսուցման պլանով իրականացված գնահատման հիման վրա (ԱՈւՊ):
2. Ավարտական և պետական ավարտական քննությունները կազմակերպվում են քննական կենտրոններում: Քննական կենտրոն է դառնում յուրաքանչյուր Հաստատություն: Հաստատության տնօրենը կամ նրան փոխարինող անձն ի պաշտոնե տվյալ քննական կենտրոնի ղեկավարն է:
3. Կենտրոնացված ավարտական քննությունը կազմակերպում և անցկացնում է ԳԹԿ-ն: Քննական կենտրոնների ցանկը, կենտրոնների ղեկավարների, ԳԹԿ ներկայացուցիչների, կազմակերպիչների և առարկայական հանձնաժողովների անդամների ցուցակը հաստատում է ԳԹԿ տնօրենը:
4. Ավարտական և պետական ավարտական քննությունների կազմակերպիչներին, օգնականներին, հերթապահներին նշանակում է քննական կենտրոնի ղեկավարը: Կազմակերպիչները չեն կարող լինել տվյալ քննական առարկայի մասնագետներ:
5. **Քննական կենտրոններում սովորողները բաժանվում են խմբերի: Յուրաքանչյուր խմբում կարող է լինել ոչ ավելի, քան** 20 սովորող՝ խստորեն պահպանելով հակահամաճարակային կանոնները և սոցիալական հեռավորությունը: Յուրաքանչյուր խմբի աշխատանքները համակարգում է 2 կազմակերպիչ:
6. Ավարտական, կենտրոնացված ավարտական և պետական ավարտական քննությունները անցկացվում են սույն աշխատակարգի 29-76-րդ կետերի պահանջներին համապատասխան:
7. Քննական կենտրոնի ղեկավարը քննասենյակի կազմակերպիչներից մեկին նշանակում է պատասխանատու կազմակերպիչ, որը համակարգում է քննասենյակի կազմակերպիչների աշխատանքը:
8. Քննական կենտրոնի ղեկավարը քննությունը սկսվելուց մեկ ժամ առաջ կատարում է կազմակերպիչների գրանցում, ջերմաչափում և վիճակահանությամբ բաշխում կազմակերպիչներին` ըստ քննասենյակների:
9. Սովորողների մուտքը քննասենյակ սկսվում է քննական կենտրոնի ղեկավարի հրահանգով:
10. Սովորողը քննություններին ներկայանում է դիմակով, անձը հաստատող փաստաթղթով` (ծննդյան վկայական, անձնագիր, նույնականացման քարտ), կենտրոնացված ավարտական քննության մասնակիցները` անձնագրով կամ հաստատության տնօրենի կողմից տրված լուսանկարով տեղեկանքով և ԳԹԿ-ի կողմից տրված անցաթղթով, Մեդալի հավակնորդները` անձնագրով կամ հաստատության տնօրենի կողմից տրված լուսանկարով տեղեկանքով :
11. Սովորողը մոտենում է վիճակահանության սեղանին և վիճակահանության թերթիկի միջոցով ընտրում իր նստարանի համարը: Կազմակերպիչը սովորողների տվյալ խմբի ցուցակում գրում է սովորողի անունը, ազգանունը, հայրանունը, անձը հաստատող փաստաթղթի տվյալները, նստարանի համարը: Սովորողը ցուցակում ստորագրում է իր տվյալների տողում` «նստարանի համարը» սյունակում:
12. Քննասենյակում չի թույլատրվում տեղափոխություններ կատարել:
13. Քննությունը սկսվելուց առնվազն մեկ ժամ առաջ քննական կենտրոնի ղեկավարը ԳԹԿ ներկայացուցչից ստանում է քննական առաջադրանքների փաթեթները:
14. Քննությունը սկսվելուց առնվազն կես ժամ առաջ քննական կենտրոնի ղեկավարը քննասենյակի պատասխանատուին տալիս է յուրաքանչյուր խմբի համար նախատեսված փաստաթղթերի փաթեթը` բացի առաջադրանքներից:
15. Քննություններին սովորողներին չի թույլատրվում քննասենյակ բերել բջջային հեռախոսներ կամ կապի այլ միջոցներ, տետրեր, դասագրքեր, ուսումնական և այլ ուղեցույց-ձեռնարկներ:
16. Սովորողի` քննասենյակում տեղավորվելուց հետո, քննական կենտրոնի ղեկավարը կամ օգնականը քննասենյակ է բերում քննական առաջադրանքների ծրարները: Քննասենյակի պատասխանատու կազմակերպիչը ծրարները ցուցադրում է սովորողներին` նրանց ուշադրությունը հրավիրելով ծրարների փակ և ամբողջական լինելու հանգամանքի վրա: Ծրար(ներ)ը բացելու համար պատասխանատուն հրավիրում է առաջին նստարան(ներ)ին նստած սովորողներից մեկին: Առաջին շարքում սովորողների բացակայության դեպքում` հրավիրվում է սովորող այլ շարքից: Ծրարների բացման մասին նշվում է արձանագրության մեջ:
17. Քննասենյակի պատասխանատու կազմակերպիչը սովորողներին տեղեկացնում է քննասենյակում վարքի կանոնների պահպանման, ինչպես նաև բողոքարկման տեսակների մասին: Քննասենյակում քննության անցկացման կարգն ընթերցելուց և սովորողներին ցուցումներ տալուց հետո կազմակերպիչները բաժանում են առաջադրանքները: Սովորողը, առաջադրանքը ստանալուն պես, շապիկի համապատասխան մասում գրում է խմբի և իր նստարանի համարը: Առաջադրանքների վերջնական բաշխումից հետո պատասխանատու կազմակերպիչը հայտարարում է քննության սկիզբը, տևողությունը և գրատախտակին նշում է քննության սկիզբը և ավարտը:
18. Քննասենյակից սովորողը կարող է դուրս գալ միայն քննասենյակի պատասխանատուի թույլտվությամբ և միջանցքի հերթապահի ուղեկցությամբ:
19. Խմբի կազմակերպիչը ավելորդ (չօգտագործված, խոտանված) քննական նյութերը հաշվարկում, արձանագրում է, իսկ քննության ավարտից հետո փաթեթավորում և հանձնում է քննասենյակի պատասխանատու կազմակերպչին:
20. Առաջադրանքի բովանդակության վերաբերյալ սովորողի հարցերը չեն քննարկվում:
21. Քննության ընթացքում ի հայտ եկած տպագրական կամ այլ թերություններ ունեցող առաջադրանքները փոխարինվում են նորով:
22. Քննության ընթացքում սովորողների կողմից առաջադրանքների կատարման ժամանակ քննասենյակներում, բացի կենտրոնի ղեկավարից և կազմակերպիչներից, կարող են ներկա գտնվել Նախարարության և ԳԹԿ-ի ներկայացուցիչները:
23. Քննության ավարտից 20 րոպե առաջ քննասենյակի պատասխանատուն սովորողների ուշադրությունը հրավիրում է ժամանակի վրա և հիշեցնում առաջադրանքների պատասխանները համապատասխան ձևաթղթերի վրա անցկացնելու մասին:
24. Սովորողի կողմից սույն ընթացակարգի պահանջները խախտելու կամ դրանց չենթարկվելու դեպքում քննասենյակի պատասխանատուին իրավունք է վերապահվում մեկ անգամ նախազգուշացված սովորողին, քննական կենտրոնի ղեկավարի հետ համաձայնեցնելով, հեռացնել քննասենյակից:
25. Հեռացվող սովորողից վերցվում են քննական նյութերը, պատասխանների ձևաթղթի էջի վրա գրվում է` «Հեռացված է քննությունից»: Քննասենյակի և խմբի արձանագրությունների մեջ գրանցվում է այդ փաստը, հեռացվող սովորողի համարը, հեռացման պատճառը:
26. Քննության համար նախատեսված ժամանակի ավարտին սովորողը հանձնում է իր առաջադրանքը և ստորագրում իր անվան դիմաց: Եթե սովորողն ավարտել է աշխատանքը սահմանված ժամանակից շուտ, ապա նա կարող է այն հանձնել և, ստորագրելով իր անվան դիմաց, դուրս գալ քննասենյակից: Քննու­թյան համար հատկացված ժամանակի ավարտին կազմակերպիչները սեղաններից հավաքում են քննական թեստերը:
27. Սահմանված ժամկետում գրավոր աշխատանքը չավարտած սովորողներն այն հանձնում են անավարտ վիճակում:
28. Պատասխանատուն քննական աշխատանքները քննության արձանագրության հետ հանձնում է քննական կենտրոնի ղեկավարին: Քննական կենտրոնի ղեկավարը, ներկայացված քննական աշխատանքները վերահաշվարկելով, լրացնում է քննական կենտրոնում անցկացված քննության վերջնական արձանագրությունը, որտեղ նշվում է քննության մասնակիցների, բացակաների, քննությունից հեռացվածների, որևէ պատճառով քննությունն ընդհատածների թիվը (եթե կան):
29. Քննական գրավոր աշխատանքները, մինչև դրանց ստուգման ավարտը, պահպանվում են քննական կենտրոնի ղեկավարի մոտ, ապա սահմանված կարգով արխիվացվում:
30. Կենտրոնացված ավարտական քննությունից հետո պատասխանների ձևաթուղթը ստուգում, գնահատում է առարկայական հանձնաժողովը, որի նախագահը աշխատանքների ավարտից հետո պատասխանների ձևաթղթերը հանձնում է կենտրոնի ղեկավարին:
31. Կենտրոնացված ավարտական քննության քննական կենտրոնի ղեկավարը ԳԹԿ ներկայացուցչի հետ փակ ծրարներից հանում են պատասխանների ձևաթղթերի կտրված մասերը, նույնականացնում և յուրաքանչյուր աշակերտի պատասխանների ձևաթղթերից գնահատականը փոխանցում սովորողների խմբերի գնահատման ցուցակ:
32. Ցուցակի ներքևի մասում ստորագրում են՝ կենտրոնի ղեկավարը, ԳԹԿ ներկայացուցիչը և ստուգող հանձնաժողովի նախագահը:
33. Կենտրոնացված ավարտական քննական գնահատականները հրապարակվում են քննության հաջորդ օրը, մինչև ժամը 14:00 -ն:
34. Քննական գնահատականների ցուցակները առանձնացվում են ըստ քննություններին մասնակցած դպրոցների:
35. Ավարտական և պետական ավարտական քննական առաջադրանքները ստուգվում են քննական կենտրոնի ղեկավարի հրամանով ստեղծված ստուգող հանձնաժողովի կողմից, քննության օրը` ժամը 1400-ին, ԳԹԿ համակարգչային կայքում տեղադրված առաջադրանքների ճիշտ պատասխանների հիման վրա: Ստուգող հանձնաժողովի նախագահն ի պաշտոնե Հաստատության տնօրենն է:
36. 9-րդ դասարանում **«Մաթեմատիկա»** և **«Բնագիտություն»** առարկաների քննությունների ստուգող հանձնաժողովների անդամների 50%-ը՝ տվյալ առարկաների մասնագետներ են:
37. 12-րդ դասարանում ստուգող հանձնաժողովի անդամները չեն կարող լինել տվյալ առարկայի մասնագետներ:
38. Քննական արդյունքները գնահատելիս, քննական հանձնաժողովի անդամների միջև տարաձայնություն առաջանալու դեպքում հարցը լուծվում է հանձնաժողովի անդամների ձայների պարզ մեծամասնությամբ` բաց քվեարկությամբ:
39. Քվեարկության արդյունքներում ստացված հավասար ձայների դեպքում վճռորոշ է `

1) 4-րդ դասարանում՝ դասավանդող ուսուցչի առաջարկած գնահատականը.

2) 9-րդ և 12-րդ դասարաններում՝ քննական կամ առարկայական հանձնաժողովի նախագահի առաջարկած գնա­հա­տականը.

3) նշանակված գնահատականի հետ համաձայն չլինելու դեպքում հանձնաժողովի անդամ(ներ)ը արձանագրության մեջ կարող է(են) կատարել հատուկ նշում:

1. Ստուգումն իրականացվում է ԳԹԿ-ի կողմից հաստատված և հրապարակված «Ցուցումներ»-ի պահանջներին և գնահատման չափանիշներին համապատասխան: Գրավոր աշխատանքի սևագրությունը չի ստուգվում և չի գնահատվում:
2. Ավարտական և պետական ավարտական քննական աշխատանքների արդյունքները հրապարակվում են տվյալ քննության հաջորդ օրը` ժամը 1400-ին: Քննական կենտրոնի ղեկավարը ցուցակների կրկնօրինակը փակցնում է քննական կենտրոնի մուտքի մոտ:
3. Քննական կենտրոնում քննական գնահատականների ցուցակներն առանձնացվում են ըստ դասարանների, ցուցակները վավերացվում են ստուգող հանձնաժողովի նախագահի կողմից:
4. Բանավոր քննությունները ձայնագրվում կամ արձանագրվում են: Արձանագրության մեջ ներառվում են հարցատոմսի համարը, հարցերը, պատասխանները: Արձանագրությունը ստորագրում են հանձնաժողովի նախագահը, անդամները և տվյալ սովորողը:
5. Քննությունների կազմակերպման, անցկացման և արդյունքների գնահատման վերաբերյալ բողոքները կարող են լինել `
6. քննության անցկացման կարգի խախտման մասին.
7. քննության արդյունքների հետ անհամաձայնության մասին:
8. Սույն աշխատակարգի 70-րդ կետի 1-ին ենթակետում նշված դեպքում սովորողը կարող է բողոք ներկայացնել քննական կենտրոնի ղեկավարին՝ քննության ավարտից անմիջապես հետո: Կենտրոնի ղեկավարը տեղում քննարկում և պատասխանում է բողոքը ներկայացնողին:
9. Սույն աշխատակարգի 70-րդ կետի 2-րդ ենթակետում նշված դեպքում բողոքները ներկայացվում են քննող հանձնաժողովի նախագահին` բանավոր քննության դեպքում` քննության պահին կամ մինչև քննասենյակից դուրս գալը, գրավոր քննության դեպքում` քննության արդյունքները հրապարակելուց հետո` 24 ժամվա ընթացքում` Հաստատության տնօրենին: Ավարտական և պետական ավարտական գրավոր քննության բողոքի արդյունքները, ոչ ուշ քան դիմումը ընդունելուց հետո 24 ժամվա ընթացքում, գրավոր ներկայացվում է դիմողին: Կենտրոնացված ավարտական քննության գնահատականների վերաբերյալ բողոքը Հաստատության տնօրենը բողոքն ընդունելուց հետո 24 ժամվա ընթացքում էլեկտրոնային եղանակով փոխանցում է կենտրոնացված քննության քննական կենտրոնի ղեկավարին:
10. Կենտրոնացված ավարտական քննության գնահատականի վերաբերյալ բողոքարկումը իրականացնում է մարզպետարանի, Երևանի քաղաքապետարանի կողմից ստեղծված առարկայական հանձնաժողովը: Հանձնաժողովի աշխատանքներում ԳԹԿ ներկայացուցչի մասնակցությունը պարտադիր է: Դիմում-բողոքների քննարկումից հետո կարող է որոշում ընդունվել քննության գնահատականի պահպանման կամ բարձրացման, ինչպես նաև իջեցման մասին, որը հրապարակվում է:
11. Կենտրոնացված ավարտական քննության բողոքարկման արդյունքները առարկայական հանձնաժողովը հրապարակում է դիմում-բողոքները քննելու հաջորդ օրը:
12. Բողոքարկման արդյունքների հետ անհամաձայնության դեպքում դիմումի հեղինակը կարող է բողոքարկել վերադասության կարգով՝ Նախարարություն և (կամ) դատարան:

**Հավելված N 2**

 **ՀՀ կրթության, գիտության, մշակույթի և սպորտի**

 **նախարարի 2021 թ. -ի**

 **N\_\_\_\_\_\_\_ Ա/2 հրամանի**

**ԺԱՄԱՆԱԿԱՑՈՒՅՑ**

**2020-2021 ՈՒՍՈՒՄՆԱԿԱՆ ՏԱՐՎԱ ՍՈՎՈՐՈՂՆԵՐԻ ԳԻՏԵԼԻՔՆԵՐԻ ՍՏՈՒԳՄԱՆ, ԱՎԱՐՏԱԿԱՆ ԵՎ ՊԵՏԱԿԱՆ ԱՎԱՐՏԱԿԱՆ ՔՆՆՈՒԹՅՈՒՆՆԵՐԻ ԱՆՑԿԱՑՄԱՆ**

**4-րդ դասարան**

|  |  |
| --- | --- |
| **Ա Ռ Ա Ր Կ Ա** | **Օ Ր Ե Ր** |
| **Մայրենի**` գրավոր (թեստ) | **22.06.2021թ.** |
| **Մաթեմատիկա**` գրավոր (թեստ) | **25.06.2021թ.** |
| **Ռուսաց լեզու**` բանավոր՝ ռուսերենով ուսուցմամբ դասարանների սովորողների համար | **քննաշրջանի ընթացքում** |
| **Մայրենի լեզու և գրականություն** ` բանավոր՝ ազգային փոքրամասնությունների դասարանների սովորողների համար | **քննաշրջանի ընթացքում** |

**9-րդ դասարան**

|  |  |
| --- | --- |
| **Ա Ռ Ա Ր Կ Ա** | **Օ Ր Ե Ր** |
| **Հայոց պատմություն** /բանավոր | **21.06.2021թ** |
| **Մաթեմատիկա** /գրավոր, թեստ/ | **24.06.2021թ** |
|  **Գրականություն** /բանավոր/ | **28.06.2021թ.** |
| **Հայոց լեզու** /կենտրոնացված, գրավոր, թեստ/ | **30.06.2021թ.** |
| **Օտար լեզու** /**«Ռուսերեն», «Անգլերեն», «Ֆրանսերեն», «Գերմաներեն»,** այլ լեզուներ՝ սովորողի ընտրությամբ, բանավոր/ | **03.07.2021թ.** |
| **Բնագիտություն /«Ֆիզիկա», «Քիմիա», «Կենսաբանություն», «Աշխարհագրություն»**՝ սովորողի ընտրությամբ առարկայից՝ գրավոր, թեստ/ | **05.07.2021թ.** |
| **Ֆիզկուլտուրա**` նորմատիվների հանձնում  | **հունիսի 21-ից****մինչև քննաշրջանի ավարտն ընկած ժամանակահատվածում** |
| **Ռուսաց լեզու**` բանավոր՝ ռուսերենով ուսուցմամբ դասարանների սովորողների համար | **քննաշրջանի ընթացքում** |
| **Մայրենի լեզու և գրականություն** առարկայից` բանավոր՝ ազգային փոքրամասնությունների դասարանների սովորողների համար | **քննաշրջանի ընթացքում** |

**12-րդ դասարան**

|  |  |
| --- | --- |
| **Ա Ռ Ա Ր Կ Ա** | **Օ Ր Ե Ր** |
| **Հայոց լեզուն** /գրավոր/ |  **09.06.2021թ.** |
| **Հայոց պատմություն** /գրավոր/ | **16.06.2021թ.** |
|  **Մաթեմատիկա** /գրավոր/ | **23.06.2021թ.** |
| **Ռուսաց լեզու**` բանավոր՝ ռուսերենով ուսուցմամբ դասարանների սովորողների համար | **քննաշրջանի ընթացքում** |
| **Մայրենի լեզու և գրականություն** առարկայից` բանավոր՝ ազգային փոքրամասնությունների դասարանների սովորողների համար | **քննաշրջանի ընթացքում** |